“เอ็กคอม ธารา” หนุน EASTW กำไร Q3/58 โตกว่า 70%
EASTW เผยกำไร Q3/58 โตกว่า 70% จากการจำหน่ายน้ำดิบที่เพิ่มขึ้น และรายการที่เกี่ยวข้องกับ บริษัทย่อย "เอ็กคอม ธารา"
10 พ.ย. 2558

บริษัท จัดการและพัฒนาทรัพยากรน้ำภาคตะวันออก จำกัด (มหาชน) หรือ EASTW รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 542.38 ล้านบาท หรือมีกำไรสุทธิ 0.33 บาทต่อหุ้นเพิ่มขึ้น 72.05% จากช่วงเดียวกันของปีก่อนที่มีกำไรสุทธิ 315.24 ล้านบาท หรือมีกำไรสุทธิ 0.19 บาทต่อหุ้น
ขณะที่งวด 9 เดือน มีกำไรสุทธิ 1.3 พันล้านบาท หรือมีกำไรสุทธิ 0.78 บาทต่อหุ้นเพิ่มขึ้น 23.32% จากช่วงเดียวกันของปีก่อนที่มีกำไรสุทธิ 1.06 พันล้านบาท หรือมีกำไรสุทธิ 0.64 บาทต่อหุ้น
โดยกำไรในไตรมาสดังกล่าวที่เพิ่มขึ้นเนื่องจากบริษัทมีรายได้จากการขายและการบริการเพิ่มขึ้น โดยมีรายได้จากการจำหน่ายน้ำดิบเพิ่มขึ้น นอกจากนี้ยังมีรายการที่เกี่ยวข้องกับ “เอ็กคอม ธารา” ซึ่งเป็นบริษัทย่อย